**Balassa Ádám**

Báró gyarmati **Balassa Ádám**, gróf [Balassa Bálint](https://hu.wikipedia.org/wiki/Balassa_B%C3%A1lint_%28gr%C3%B3f%29) mostohaöccse, császári és királyi kamarás, ezredes és Kékkő főkapitánya, [1686](https://hu.wikipedia.org/wiki/1686)-[1701](https://hu.wikipedia.org/wiki/1701) között [Korpona](https://hu.wikipedia.org/wiki/Korpona%22%20%5Co%20%22Korpona) várának kapitánya.

[Balassa András](https://hu.wikipedia.org/w/index.php?title=Balassa_Andr%C3%A1s&action=edit&redlink=1) és budatíni Szúnyogh Ilona fia. Első felesége Szelényi Judit, annak halála után Bory Judit volt. Házasságai gyermektelenek maradtak.

[1685](https://hu.wikipedia.org/wiki/1685)-ben [Érsekújvár](https://hu.wikipedia.org/wiki/%C3%89rsek%C3%BAjv%C3%A1r) visszafoglalásánál tüntette ki magát. [Thököly Imre](https://hu.wikipedia.org/wiki/Th%C3%B6k%C3%B6ly_Imre) oldalán is állt. A korponai helyőrség vezetését két éven át [Farkas Ádám](https://hu.wikipedia.org/wiki/Farkas_%C3%81d%C3%A1m_%28katona%29) viselte, ezután helyére [1686](https://hu.wikipedia.org/wiki/1686) elején őt nevezték ki, ami ellen a korponaiak a haditanácshoz fordultak. Ennek ellenére tisztében maradt továbbra is és a várossal való kapcsolata egyre csak romlott. Még ugyanazon évben erőszakkal elvette a város kapukulcsait. Kapitánysága alatt a városiakkal szembeni hatalmaskodások elszaporodtak. [Buda visszavétele](https://hu.wikipedia.org/wiki/Buda_visszafoglal%C3%A1sa) után a vár stratégiai szerepe megszűnt, ám helyőrsége még néhány évig megmaradt. Az [1699](https://hu.wikipedia.org/wiki/1699)-es [karlócai béke](https://hu.wikipedia.org/wiki/Karl%C3%B3cai_b%C3%A9ke) után [1701](https://hu.wikipedia.org/wiki/1701)-ben királyi parancsra a várkatonai kiváltságai megszűntek.

**Forrás**

https://hu.wikipedia.org/wiki/Balassa\_Ádám